આ બિલમાં સગીર વયના ડ્રાઈવર, ઝડપથી વાહન ચલાવનારાઓને મોટી રકમની પેનલ્ટી લગાવવી, જેલમાં મોકલવા અને લાઈસન્સ રદ કરવા જેવી વિવિધ જોગવાઈ છે. આ ઉપરાંત કાનૂન વ્યવસ્થાને જાળવવાની જવાબદારી નિભાવતા લોકો પર ગુનાની સ્થિતિમાં બેવડી પેનલ્ટી લગાવવાની જોગવાઈ છે તેમજ ઓનલાઈન ટેકસી સર્વિસને રેગ્યુલેટ કરવાના નિયમ પણ સામેલ છે. આ ઉપરાંત દારૂ પીને વાહન ચલાવનારને 10 હજારનો દંડ થઈ શકે છે તેમજ કોઈ સગીરના હાથે અકસ્માત સર્જાશે તો તેના વાલીઓને 25 હજારનો દંડ અથવા ગંભીર અકસ્માતમાં ત્રણ વર્ષની જેલની સજા થઈ શકે છે, જ્યારે હેલ્મેટ નહિ પહેરનારાને 2500 અને સિગ્નલ તોડવા બદલ 1000નો દંડ ચૂકવવો પડશે તેમજ વધુ ગુનામાં લાઈસન્સ રદ પણ થઈ શકે છે. આ ઉપરાંત સીટ બેલ્ટ નહિ લગાવવા બદલ 1000 અને વાહન ચલાવતાં મોબાઈલ પર વાત કરવા બદલ 5000નો દંડ થશે.